
DISSERTATIO  MEDICA 


INAUGURALIS 


DE 


FEBRE  PUERPERARUM,  <^c. 


Auctore  Henrico  Thompson. 


Cum  multa  remedia  ad  quemvis  morbum  sanan- 
dum in  medium  subinde  prolata  sint,  talem  mor- 
bum cui  talia  remedia  praecipiuntur  prius  inda- 
gatum et  bene  intellectum  fuisse,  sperare  imo  ex- 
pectare  nonne  licet  ? 

Hoc  autem,  in  eo  de  quo  sumus  tractaturi  malo, 
minime  verum  est ; ars  enim  Medicinae  Obstetricae 
nondum  ea  cura,  qua  par  esset,  explorata  fuit ; et 
quamplurimae,  dicere  piget,  excellentes  aestimabi- 

les  aggressibus  morbi  nequaquam  novi  aut  inusi- 
tati, sive  his  ignaviter  conspectis,  sive  ignorantia 
medentium,  praejudicio  imbutorum  aut  scientiae 
omnino  inopum  et  medicinam  empirice  facientium, 
morti  acerbae  indies  succumbunt.  Neque  fortas- 
se commodo  communi  minus  obstitit,  quod  ex 
controversiis  scriptorum  de  hac  re  etiam  eruditis- 
simorum, contentionibusque  acribus  super  argu- 
mentum, quod  aequa  mente  animique  attentione 
lustratum  fuisse  decuit,  mens  publica  dubitare 
didicit,  et  illa  fides  plena  quae  dictis  medicorum 
debetur  valde  labefacta  fuit. 

In  hoc  tractatu  peragendo,  ad  Professorem 
Burns  de  Glasgua  et  Doctorem  Campbell  de 
Edinburgo,  praecipue  referam ; quia  in  eorum 
scriptis  sententiae  caeterorum  qui  ante  de  eodem 
scripsere  inveniantur ; notiones  de  morbo  ipso  ad- 
huc optimae  exponuntur  ; et  simul  quia  suas  opi- 
niones haud  sine  factis  et  exemplis  bene  attesta- 
tis, medicinae  curioso  tradiderunt. 

Minime  vero  argumentis,  ab  experientia  unius 
solummodo  deductis,  etiamsi  statio  inter  medicos 
sit  altissima  et  auctoritas  maxima,  lis  de  Febre 
Puerperali  tractando  dijudicari  queat ; sed  testi- 
monio conjuncto  multorum,  qui  observanda  no- 

tare,  et  res  veras  et  factas  memorare,  in  consuetu^ 
dinem  suam  duxerunt.  Ut  enim  a diversis  opi- 
nionibus quae  identidem  editae  fuere  pro  certo  ha- 
bere licet,  diversa  indicia  profecto  apparuisse  quae 
illas  separatim  comprobarent ; ita  multo  magis  ca- 
vendum est  quo  pacto  et  quousque  commentis  de- 
monstratione perfecta  haud  sustentatis  assentia- 
mur  : quoniam  omnino  nefas  est  consuetudinem 
curationis  aliorum  inculpare,  nisi  simul  nostram 
meliorem  esse  documentis  validissimis  et  certissi- 
mis quae  medicina  et  anatomia  suggerere  possint, 
ostendere  parati  simus. 

Nihil  magis  in  animum  ingerat  quantum  nos 
oporteat,  pro  nobis  ipsis,  caute  ab  observationibus 
cum  cura  et  aequo  animo  factis  judicia  detrahe- 
re ; quam  asseveratio  Professoris  Burns  *,  consi- 
liumque Doctoris  Campbell  f , in  plerisque  suis 
exemplis  editis  expositum.  In  morbis  compluri- 
bus curandis,  satis  fortasse  erit,  inter  utrum  que 
nimium  mediam  tenere  viam ; at  in  hoc  de  quo 
agitur,  ab  exemplis  a posteriore  memoratis  appa- 


^ Pag.  537.  “ It  is  my  duty,”  &c. 

+ Pag.  11.  ‘‘I  beg  the  reader,”  &c.— Treatise  on 
the  Epidemic  Puerperal  Fever. 

ret,  detractiones  sanguinis  aUt  liberas  aut  nullas 
usitandas  esse ; cum  auctores  inter  se  tantum  dis- 
tent, omni  animi  attentione  quemque  pro  se  judi- 
care oportet. 

Morbum  nomine  Febris  Puerperalis  cognitum 
breviter  definire  possumus  : Dolor  est  in  abdomi- 
ne situs,  rigore  vehem  en  te  praegresso,  cui  calor 
magnus  succedit,  pulsus  celer,  molestia  sub  pres- 
sura magna.  Circa  diem  tertiam  vel  quartam 
post,  aut  si  Doctori  Denman  credimus  aliquando 
ante,  partum  incipit  Doctoris  Campbell  in- 
ter observationes  reperitur,  dolorem  molestum  in 
fronte  oculisque  ipsis  rigore  seu  rigoribus  succe- 
dere, qui  tamen  iis  nonnunquam  antecedit ; porro 
omnem  animi  aciem  in  cutis  calorem  tempera- 
tum f,  qui  pcrspirationem  calido  aggressui  succe- 
dentem sequitur,  ingerit,  omnesque  qui  talia  curent 
vehementer  admonet,  ne  ei  velut  indicio  morbi  al- 
levati omnino  credant.  Nihil  profecto  nisi  abdo- 
minis pressm-am  quoque  medentis  aditu,  num  do- 


* Pag.  585.  “ There  are  not  wanting,”  &c. — Intro- 

duction  to  the  Practice  of  Midwifery.  4to.  1801. 
t Pag.  28. 

lor  adsit,  demonstrare  putat,  quoniam  eum  abes- 
se vix  alia  ratione  tuto  credere  possumus 

Haec  igitur  sunt  morbi  indicia  praecipua,  quae 
inter  se  conjuncta  tantam  sexui  pulchriori  perni- 
ciem afferunt,  et  tanta  medicinae  impotentiae  op- 
probria objiciunt. 

Quum  ad  usum  medicum  alius  cujusque  natio- 
nis oculos  conferimus,  sive  eum  in  quovis  morbo 
tractando  nostro  meliorem  existere,  sive  istum 
morbum  rarius  accidere  invenimus,  nostrum  est  ad 
eas  res  animadvertere,  causasque  quae  earum  ratio- 
nem reddant  sciscitari,  et  postea,  iis  cum  eventi- 
bus nostrae  medendi  rationis  accurate  comparatis, 
quemlibet  errorem  qui  in  utroque  insideat,  dete- 
gere, et  si  omnino  possumus  corrigere.  Ad  dis- 
crimen inter  methodos  medendi,  prae  caeteris  lec- 
tores rejicere  volo,  quia  illud  discrimen  scilicet, 
unam  esse  ex  causis  quae  malo  originem  praebent, 
puto ; morbum  ipsum  et  causam  quae  eum  epide- 
micum efficiat,  prorsus  a se  invicem  distincte  et 
separatim  existere  mihi  apparet ; neque  huic  pos- 
teriori impraesentiarum  attendere  statui. 

Utrumne  quid  dicam  in  partem  bonam  acci- 


* Pag.  S9. 

piatur  necne,  ignoro ; nihilominus  mihrcerte  liqui- 
do constat,  morbum  saepe  malis  medentium  ratio- 
nibus cieri,  aegram  que  ipsam  saepe  pej  oribus  pe- 
rire : bene  constat  enim,  simulatores  ignarissimos 
sibi  officium  obstetricii  vindicantes,  vitas  aegra- 
rum periculo  objicere  permitti,  empiricenque  per- 
ditissimam inter  angores  et  pericula  maxime  im- 
minentia sini ; nec  vaframenta  desunt,  quae  erro- 
res priorum  contegant,  sequelasque  miserrimas  pos- 
terioris animo  publico  tueantur.  ^ 

Inter  INIedicos  Angliae,  morbus  de  quo  agitur, 
vix  frequens  in  aggressibus,  si  cum  frequentia 
ejus  in  hac  urbe  componamus,  putari  queat. 
Mihi  liquet  affirmare,  multos  diu  rebus  medi- 
cis interfuisse  quibus  raro,  aliquos  etiam  qui- 
bus nunquam  spectandus  apparuit.  Hoc  tem- 
pore ipso.  Universitati  adest  Anglus,  qui  an- 
nos viginti  quinque  officiis  obstetricis  functus 
est,  aegrasque  mille  quingentas  tractavit,  et  ni- 
hilominus ille  se  tria  exempla  Fehris  Puer- 
peralis conspexisse  negat.  Cui  rei  igitur,  tan- 
ta felicitas  est  attribuenda  ? Minime  experien- 
tiae majori  quam  in  Scotia  inveniri  potest ; sed,  si 
mihi  judicium  offerre  licet,  rationibus  praevenien- 
di quibusdam  bene  stabilitis,  quas  vetustas  ipsa 

ad  nos  dirigendos  per  secula  compluria  quasi  pos- 
sessiones  avitas  tradidit.  His  rationibus  ad  prae- 
veniendum causarum  primarum  formationi  bene 
accommodatis,  exemplorum  Febris  Puerperalis  in 
Anglia  pro  rato  numero  paucitatem  attribuo,  et 
huic  sententiae  eo  magis  faveo,  quia  cum  quibus- 
dam hujus  regionis  collocutus  sum,  qui  eandem 
medendi  rationem  ac  Angli  prosecuti  sunt,  ex 
quo  numero  unus  saltem  intra  viginti  annos  haud 
duas  eoo  cegrotis  sibi  ipsi  commissis,  morte  ami- 
sit. 

Aliqui  fortasse  rationi,  quam  ipsi  non  in  con- 
suetudinem suam  adduxerint,  irridere  audeant; 
at  si  vel  minimum  animi  liberalis  judiciique  sani 
habent,  et  beneficium  aegrotantium  corde  intimo 
volunt,  eum  cui  nunc  illudunt  modum,  brevi  u- 
surpabunt.  Si  ratio  existet  quae  nihil  injuriae  af- 
ferre potest,  cui  multum  beneficii  bona  fide  attri- 
buitur, et  quae  semper  in  promptu  reperitur,  non- 
ne ad  eam  prae  caeteris  omnibus,  statim  confuge- 
re oportet  ? Mihi  equidem  beneficio  ejus  in  usu, 
nihil  magis  in  aprico  esse  videtur,  ideoque  si  ve- 
nia datur,  rationem  a medicis  Anglicanis  quibus 
experientia  haud  parva  fuit,  usurpatam  memora- 
bo. 

Ministerium  medici,  si  non  ad  aegram  prima 
introductio  fuerit,  aliquamdiu  ante  partum  inci- 
pit et  progreditur ; illic  enim  medici  familiarum 
quas  adeunt,  amici  putantur,  et  saepe  cura  eorum 
tempestiva  morbum  cum  primum  imminet,  prae- 
vertitur. 

Partu  finito,  aegram  moveri  minime  sinere  nu- 
trix, puerperae  assidens  jubetur,  per  spatium  ad 
minimum  trium  horarum,  nisi  ut  vesica  urina 
depleatur,  quod  raro  adeo  cito  post  puerperium 
necesse  evadit ; dosis  Tinct.  Opii  a 40  ad  80  gut- 
tulas adhibetur,  et  mulier  si  quies  praebeatur,  dor- 
mit, posteaque  ex  somno  fere  valde  refecta  ex- 
pergiscitur.  Sedulitas  nutricis  fasciam  abdomi- 
ni admovere  cupientis  hoc  tempore  reprimitur,  et 
tali  modo  magna  exercitatio  quae  perniciosa  foret 
evitatur ; jam  superes t aegrotam  lecto,  linteis  lodi- 
cibus mutatis,  mundo  imponere,  et  haustum  sali- 
num mitem  hora  quarta,  quinta  vel  sexta  quaque 
pro  re  nata  ingerere  ; qua  curatione  indicia  febris 
siqua  se  ostendere  incipiunt,  diaphoresi  leni  haus- 
tu effecta,  vel  minuuntur  vel  prorsus  supprimun- 
tur ; circa  diem  tertium,  sed  nequaquam  ante,  ni- 
si aliquod  extra  ordinem  occurrat,  haustus  aperiens 
praecipitur,  et  sanitas  quasi  certa  postea  habetur. 

SI  modo  nutrix  et  medicus  curam  idoneam  adhi- 
beant, neque  hic  ante  diem  nonum  vel  maturrime 
convalescentem  manibus  remittat ; postea  eum  in- 
teresse  verisimile  est  haud  necesse  fore. 

Magnum  hanc  inter  et  rationem  in  Scotia  fere 
assumptam  discrimen  intercedit.  F ascia  lata  hic 
vulgo  proxime  post  partum  admovetur,  nullum 
opiatum  plerumque  exhibetur,  aperientia  intra 
horas  duodecim  vel  viginti  qua  tuor  post  puerpe^ 
rium  administrantur  * ; quo  nihil  imprudentius, 
nihil,  me  judice,  perniciosius  exis  tere  potest ; et 
nihil  salini  medicamenti  suos  effectus  in  periculo 
praevertendo  gratos  edere  sinitur.  Diversitas  igi- 
tur inter  modos  tractandi  mihi  penitus  decretoria 
videtur,  ej usque  effectus  certi  et  prorsus  quales 
expectari  possint  : Imprimis,  enim,  cum  vires 
vitae  dolore  et  excitatione  exhausta  fuerint,  valde 
absimile  est  plus  molestiae  et  incommodi  profutu- 
rum esse,  e contrario  non  potest  esse  quin  inju- 
riam haud  levem  afferat.  Secundo,  Quo  citius 
et  certius  quietem  inducimus,  eo  maturius  aegra 
motum  subsequentem  tolerare  poterit ; quo  motu, 
per  spatium  horarum  ad  minimum  trium,  vetito, 


Burns,  481.  Campbell,  286. 

causa  sanguinis  profluvii  nimii,  maxime  verisimi- 
lis evitatur,  quod  profluvium,  ut  omnes  bene  no- 
runt, accessionem  febris  typhoideae  multo  magis 
expectandam  reddit.  Tertio,  Diaphoresis,  haus- 
tu salino  si  mitis  est,  et  talis  solus,  adhiberi  debet, 
inducta  nocere  nequit,  et  haud  parum  boni,  mor- 
bo praeoccupato,  certe  efficit.  Quarto,  Catharti- 
co,  donec  ventriculus  et  intestina  id  retinere  ejus- 
que  actionem  sustinere  valent,  inhibito,  malum 
omne  quod  a remedio,  antequam  ventriculo  intes- 
tiiiisque  retinere  ej usque  effectus  sufferi  queunt,  in- 
gesto oritur  effugimus ; huic  porro,  consilio  teme- 
rario, haud  pauca  inflammationis  quae  saepe  sub- 
sequitur, exempla  referre  non  omnino  dubitem. 
Curatura  puerperae  ante  partum  solicita,  condi- 
tionem postea,  alias  difficillimam,  minus  periculo- 
sam reddit ; neque  minoris  interest  ad  naturam 
ipsam  cathartici  respicere,  quoniam  alia  aliis  plus 
doloris  afferre  pollent,  et  hoc  meo  judicio  atten- 
tionem maximam  meretur,  et  inter  medicas  res 
gestas  meas  saltem  semper  obtinuit.  Illo  modo 
curaturae  monstrato,  qui  mihi  rationi  maxime  con- 
sentaneus videtur,  plura  super  eo  in  praesentia 
praetermittam,  et  venia  concessa  ad  quaestionem, 
de  morbi  sede  investigandum  progrediar.. 

De  morbi  sede  vera,  an  in  ntero,  intestinis, 
an  alibi  reperiri  possit,  a multis  disputatum  est  ; 
hinc  quoque  diversitas  remediorum,  pro  causis 
conceptis  partibusque  affici  putatis,  oritur ; nihil 
referre  aiunt  alii,  ubi  morbus  insideat,  quoniam 
ih  quacunque  parte  reperiatur,  curationem  ean- 
dem existere  oportet  * : hoc  fortasse  verum  est 
quatenus  ad  curationem  spectat,  minime  vero  ul- 
terius ; est  enim  perspicuum,  scientiam  sedis  mor- 
bi verae  ad  malum  praecaventibus  ei  parte  admo- 
tis, anticipandum  adjuvare.  A plerisque  autem 
vel  uterum  vel  intestina  vim  morbi  accipere  con- 
ceditur ; posteriora  mihi  certe  sedes  mali  semper 
esse  videntur,  quoniam  ex  cadaveribus  inspectis, 
uterum  tantum  aliquando,  intestina  vero  semper 
affici  constat  f . Intestina  prius  affici,  cum  mor- 
bus saepe  ante  partum,  ut  ait  Doctor  Denman 
conflari  incipit,  plusquam  verisimile  videtur. 

. Quum  in  memoriam  revocamus,  quod  omnibus 
arti  obstetriciae  incumbentibus,  et  iis  qui  morbos 


* Doctor  Denman. 

^ Vide  exempla  edita  Doctoris  Campbell,  p.  100. 
praecipue. 

: l Pag.  585.  ; 

ixiiilierimi'  inspicere  solent,  bene  notum  est,  vide- 
licet, quot  et  quanta  mala  ex  inertia  intestinorum 
naturali,  aut  incuria  ad  ea  ipsarum  socordi  indu-, 
cantur,  cas  inflammationi,  cuncta  puerperii  irrita^» 
tione  superaddita,  obnoxias  fieri,  minime  mirum 
videbitur ; neque  metastasin  inflammationis  ex 
partibus  aliis  ad  alias  adeo  ac  haec  viscera  arcte 
connexas  occurrere,  admirationem  nostram  exci- 
tare debet. 

Quamdiu  aliquae  fieminae  alvo  haud  depleta  es- 
se possunt,  neque  quidquam  incommodi  patiantur, 
fere  incredibile  est ; praesertim  cum  nulla  alia  ex 
visceribus  corporis  humani  tantam  abnormitatem 
sine  laesione  vera  tolerare  queant : animi  mobili- 
tas ingeniumque  irritabile  inde  effecta,  nemini 
non  conspecta  sunt,  et  in  plurimis,  inflammationi 
certae  praecurrunt. 

Quaedam  per  spatium  dierum  quatuordecim, 
imo  etiam  hebdomadum  trium,  intestinis  faecibus 
oneratis  commoratae  sunt,  ideoque  causam  excita- 
tionis minime  naturalem  et  valde  perniciosam  in- 
duxerunt. Superficiei,  qualis  intestinis  interne 
obducitur,  quam  exitiales  stimuli  materiae  putri- 
dae tamdiu  arcto  contactu  admotae,  accumulatae 
quoque,  effectus  esse  oportet  ! coacervatio  ipsa 

veluti  alius  putandus,  est ; sic  duo  mala  simul  su- 
peranda occurrunt : si  porro  ad  hoc  actionem  par- 
turitionis  vel  facillimae  peculiarem  adjiciamus  non 
injuriam  tantum  tam  saepe,  at  non  multo  saepius, 
occurrere  admirari  licet.  Istis,  qui  suas  senten- 
tias amore  obstinato  et  praejudicato  prae  caeleris 
fovere  solent,  nihil  persuadere  sperari  potest ; at 
profecto  in  aprico  erit,  quod  ubi  tales  tubi  intes- 
tinorum conditiones  abnormes  existere  sinuntur, 
haud  parum  damni  sit  secuturum,  et  siquando  ea 
incuria  moribus  aliisque  rebus  e situ  locali  natis, 
referri  potest,  ibi  quam  alias  multo  frequentius 
videnda  occurret,  ideoque  ad  faeces  dejiciendas 
negligentia,  stimulantibus  saepe  simul  assumptis, 
procul  dubio  ad  morbos  ardentes  proclivitatem 
adjuvat,  et,  me  judice,  ad  plurima  Inflammatio- 
nis Puerperalis  exempla,  quae  in  urbe  Edinbur- 
go  videantur,  efficienda  et  exacerbanda  quam 
maximum  conducit. 

Jam  bene  inter  omnes  constet,  actionem  alicu- 
jus  organi  secernentis,  sive  minutam  sive  nimiam 
ultra  modum  certum,  ipsam  esse  morbosam,  tali 
modo  quoque  ad  secretionem  in  intestinis  sub  Fe- 
bre Puerperali  repertam  respicere  debemus,  ubi, 
in  omnibus  post  mortem  inspectis,  intestina  hu- 

more  seroso  seu  aquoso  et  felle  colorato,  plena 
fuere,  quae  secretio  ibi  extitisse  non  potuit  nisi 
ex  actione  priori  morbosa,  ej usque  actionis  igitur 
causae  necesssario  explorandae  manent.  Intesti- 
na primo  affici,  ex  supradictis,  ut  mihi  videtur,' 
liquido  apparet ; praesertim  cum  in  omnibus  exem- 
plis exitu  lethali  finitis,  flatus  ingens  est,  diar- 
rhoea * adfuerat,  faecesque  sub  forma  scybalo- 
rum,  ut  plerumque  in  Enteritide  communi  ac- 
cidit, dejectae  fuissent.  Quin  etiam,  cum  recorda- 
mur uterum  raro  speciem  morbosam  exhibere,  et 
lochia  raro  supprimi  neque  saepissime  minui, 
uterum  integrum  esse  credere  fas  est,  quoniam 
functiones  ejus  in  statu  prorsus  vel  prope  sano 
progrediuntur,  quod  aliter  vix  fieret ; id  enim 
profluvium  aliquid  turbationis,  si  uterus  affectus 
esset,  ut  semper  his  rebus  se  ita  habentibus,  pa- 
teretur. 

In  plerisque  exemplis  a Doctore  Campbell 
exploratis,  intestina  indicia  inflammationis  cer- 
tissima ostenderunt,  cavumque  abdominis  sive  fla- 
tu sive  fluido  plenum  repertum  est  : in  uno  prae- 
sertim exemplo  f,  ubi  morbus  gravis  fuerat,  et 


* Campbell,  p.  41. 


f Exemplum  xvi. 

£egra  morbo  obierat,  nulla,  nisi  indoles  tunicae 
uteri  peritonaealis  vasculosa  leniter  aucta,  in  eo  vis- 
cere indicia  inventa  fuere,  dum,  contra,  tegmen 
abdominis  peritonaeale  inflammationis  signis  pe- 
nitus obrutum  apparuit ; ex  quo  malum  in  utero 
non  primo  extitisse,  sed  postea  illuc  irrepsisse 
quam  lucidissime  probatur. 

In  priori  hujus  tractatus  parte,  ad  consuetudi- 
nem diaphoreticorum  ingerendorum  respexi ; nunc 
ad  aliud,  in  aegris  sanandis  venio,  quod  a ratione 
medendi  hic  usurpata,  haud  parum  discrepat,  ra- 
tionem videlicet,  generis  medicamenti  aperientis 
puerperis  administrandi.  Calomelas  et  Jalapa, 
medicamenta  hic  adeo  frequenter  exhibita,  in 
Anglia  a medicinae  peritis  raro  praecipiuntur ; quia 
ea  plus  doloris  quam  fere  ullum  remedium  aliud 
efficere  constat ; neque  eorum  a medicis  abjectio 
haud  rationi  consentanea  videtur,  cum  dolorem 
tali  parturitionis  stadio  afferre  non  malum  indu- 
cere nequeat,  praesertim  si  purgantia  adeo  incon- 
sulte ac  in  hac  urbe,  adhibita  fuerint,  his,  scilicet, 
intra  horarum  viginti  quatuor  spatium  ad  maxi- 
mum, saepe  etiam  intra  duodecim,  a quibusdam 
datis.  Neve  haec  medicamenta  valida,  mitioribus 

omnino  magis  prosunt ; e contrario,  penitus  mul- 
to noxiora  esse  probantur. 

Opii  exhibitio  discrimen  inter  medendi  ratio- 
nes inter  se  invicem  collatas,  proximum  est  ad 
quod  respicere  statuimus.  In  Anglia  enim,  ut 
jam  supradictum  est,  guttulae  a 40  ad  80  proxi- 
me post  partum  praescribi  solent ; dum  contra,  in 
hac  regione,  illi  qui  in  rebus  obstetricis  summam 
auctoritatem  habent,  opii  auxilium  prorsus  sper- 
nere videntur.  Professor  Burns  enim,  in  suo 
opere,  non  omnino  praecipit ; et  Dr  Campbell  f, 
in  suo  medicinae  usu,  penitus  recusat  et  increpat. 
Gaudeo,  quod  mihi  liceat,  hic  nomina  inserere 
mcdentium  aliquot,  qui  omnes  plurimas  puerpe- 
ras e ratione  Anglicana  et  opio  exhibito,  et  even- 
tu felicissimo  curarunt.  Dominus  WiSE  ita 
1500  tractavit,  neque  e numero  tanto  etiam  una 
Febre  Puerperali  correpta  est  : Dominus  Mac- 
KAY  1800,  quarum  quidem  13  isto  malo  labora- 
nint,  sed  omnes  sanitatem  receperunt  : Dominus 
Tabrun  1000,  e quibus  duas  tantum  febre  ista 
correptas  morte  amisit : Dominus  Simpson  2700, 
quas  omnes  sine  isto  morbo  convaluere ; et  postre- 


* Pag.  481. 


■f  Pag.  286. 

ino,  amicus  quidam  et  adjutor  Domini  Mackay, 
2000  modo  et  eventu  paribus  curavit. 

Commenta,  quae  inventoribus  cara  sunt,  con- 
tra consuetudinem  bonis  effectibus  stabilitam,  et 
vulgo  receptam,  sustentare  nomen  non  solum  er- 
roris sed  etiam  culpae  meretur  : commenta  talia 
quoque,  donec  experientia  veritatisque  lumen  nun- 
quam fallax  accedat,  et  nubes  praejudicii  pertina- 
ciaeque rescindat,  mentis  oculos  nimis  saepe  occae- 
cant. 

Curae  valetudinis  parturiturae  ante  partum  ge- 
nerali, rationi  mulcenti  proxime  postea  usitatae, 
et  modo  sanationis  antiphlogistico,  itemque  selec- 
tioni aperientium  idoneae,  eam  multa  puerpera- 
rum exempla  in  Anglia  felici  rationi  oppositae,  in 
Scotia  totidem  infelici  eventu  tractata  refero  : 
magnum  profecto  discrimen  intercedit ; hic,  enim, 
non  modo  cibus  ex  carne  conflatus,  sed  etiam  vi- 
num intra  dies  quatuordecim  conceditur. 

Tempus  antequam  aegra  moveatur,  elapsurum, 
aliud  est  ad  quod  respicere  oportet ; motus  enim 
maturi  profluvium  sanguinis  ex  usu  inducent, 
neque  ignoramus  hanc  causam  magis  quam  alius 
ullus  proclivitatem  ad  febrem  typhoideam  effi- 
cere ; conditio  puerperarum  ad  contagionem  con- 

cipiendam  proclivis  bene  nota  est,  et  hoc'  fortasse 
formse  typhoideae  adeo  frequenter  sub  parturitio- 
nem  observatae  rationem  reddat ; neque  si  quando 
haec  accidit,  mirari  debemus,  eam  inter  pauperio- 
res, quae  simul  tot  et  tantis  incommodis  et  desi- 
deriis laborant,  ab  alia  ad  aliam  grassari  : hic 
autem  multum  abest,  ut  morbum  'puerperalem 
dictum  Febrem  Typhoideam  seu  febrem  sui  gene- 
ris, ut  a quibusdam  putatur,  esse  credamus.  Ab 
omnibus  morbi  symptomatis,  a remediorum  in 
eum  effectibus,  et  inquisitionibus  postea  factis, 
lucido  apparet  nomen  “ Febrem  Puerperalem” 
male  selectum  esse,  et  quale  in  errorem,  ubi  jam 
satis  superque  ejus  existi t,  verisimile  perducat. 
Num  ‘‘  Inflammatio  Puerperalis  ” nomen  sit  me- 
lius necne,  illis  qui  ad  pathologiam  studium  con- 
ferunt, constituendum  relinquo;  etsi  tamen  no- 
men adhuc  receptum,  male  selectum  existat,  cul- 
pam in  eos,  qui  quaestione  minime  explorata,  id 
in  usu  tam  diu  permanere  permiserunt,  potius 
quam  in  illos  qui  prima  medicinae  aetate  dederunt, 
conferre  debemus. 

Postquam  hunc  tractatum  inivi,  mihi  in  men- 
tem venit,  inflammationem  puerperalem  epidemi- 
cam saltem  posse  fieri,  ab  ‘‘  ergot  ” in  corrupto 

frumento  consumpto ; id  enim  malum  in  avena, 
certis  temporibus  certisque  regionibus,  frequent- 
issimum  evadit ; et  si  ergot  ” ingestum  fuerit, 
inflammationem  partibus  intra  pelvim  excitat : 
messis  igitur  hujus  avenae  corruptae,  in  regione 
quadam  prae  caeteiis  consumpta,  puerperas  ejus 
tractus  prae  illis  regionis  vicinae,  quae  farinam 
aliunde  obtinent,  malo  magis  proclives  reddere 
facile  queat. 

In  fine,  ex  argumentis  et  experientia  videtur, 
nos,  si  morbum  de  quo  agitur,  praeoccupare  volu- 
mus, ad  secretionem  in  intestinis  morbidam  prae- 
cipue respicere  debere ; neque  hoc  effici  posse,  ni- 
si attentione  intestinorum  conditionem,  tam  ante 
quam  post  partum,  bene  habita,  et  ratione  puer- 
perae medendi  bene  instituta  : at  postquam  mor- 
bus jam  insederit,  ad  curationem  ejus  quasi  in- 
flammationis alius  cujusvis  partis  tantummodo 
confugiendum  est ; quum  haec  ratio  sola  sit  omni- 
no quae  malum  superet,  aut  spem  praebeat,  etsi 
exiguam,  vitae  protrahendae,  post  morbum,  qui 
tamdiu  sexui  pulchriori  infestissimus  extitit,  et 
tantum  opprobrium  arti  apollinari  objecit. 


FINIS. 

